Home -- Aymara -- Perform a PLAY -- 101 (Well-hidden 1)
101. Yuspagarapjjäna 1
Sebastian ucajj c’uchiquiw wawanac taypirujja jutäna. Wal larusipjjtja cunapachatejj sänjja: “Mä wawanïtwa.” Machak jilanïtwa sañ munäna, mamapajj wawanïtaynawa.
Jaya maranacajja, Miriam jupajj wali cusisitaraquïnwa mä sullka waw utjatapatjja. ¡Jicaquïnwa wawajja! Sebastián sipatjja janiw qhitirusa aviscaspänti. Mamapajj imantataynawa, Egipto apnakeri rey Faraonajja, mä jan walipin orden apsutayna:
Faraón: “Israel marcajj juc’amp juc’amp jilasqui. Jiwasanac enemigjamawa cutjj-jjaspa ucajjsarta. Ucatwa aca orden marcar sista: israelitanacaruti yokall wawa yurinijja, Nilo jawirar ucpacha jakontapjjam.”
¡Phiru ordenapinïnwa ucajja! ¿Janit israelitancaru esclavo tucuyatapajja wastaquïcana, ucata jichhajja wawanacaparu jiwayañaraqui?
Ucampis Moisesan tatanacapajja diosaruw confiyapjjäna ucatsti 3 phajjsiw imantapjjäna. Tatitun amparapaw wawar imascäna. Ucampis jilänwa ucata janiw imantañjamäjjänti.
Miriam: “Mami, ¿cuns uca sokosanacampi lürta?”
Mamá: “Canast lurascta. Tapaquiw faltitu. ¡Apanim uca brea!”
Miriam: “¿Cunataquis munta?”
Mamá: “Aca canasta jan uma mantañapataquiwa. Miriam, aca waw jaytjjañasawa.”
Miriam: “¿Camachatas jupampejj?”
Mamá: “Canastaruw apantä ucatjja Nilo jawir lacaruw papironac taypiru jaytjjä.”
Miriam: “¿Ucatstï?”
Mamá: “Ucat uñjañani cunjams Diosan jan uñjcaya amparapajj imcani.”
Amuquiwa jawirar jac’achasipjjäna. Janiw jasaquicänti wawapat jiquiktañajja. Ucampis Diosar confiyasajj luriwa.
Mamá: “Miriam, imantasim papironac taypina ucat cunas pasani uc uñch’uquim. Nayarojj janniw qhitis uñjañapaquiti, nayajj sarjjäw.”
Ucan mayniw jutäna. Faraonan phuchhapänwa uywatanacapampi jarisiñataqui.
Princesa: “¿Cunas ucajja? Uca jiwa canasta apanirapipjjeta.”
Chuymajj wal photokëna Miriam juparojja. ¿Princesajj sullcaparojj Nilorot jaktani cunjamtï tatapajj ordencataynajja? (wawan jachasitapa)
Princesa: “Israelit wawawa. ¡Wali jiwitaquiwa! Walipiniw llaquista.”
Miriam imantasquï ucata mistutaynawa.
Miriam: “Munasmat israelit mama thaktirista wawar ñuñuyañapataqui?”
Princesa: “Suma amuyuw ucajja. Thaktam.”
Amuyasmati Miriamajj qhitirus thaktir saräna. Mamaparu, uqhamatwa wawaparojj uywascäna mä kawkha maranacampi.
Wali cususitaw Diosarojj yuspagarapjjäna, Jupan jan uñjcay amparapajja muspharcañawa imascäna wawarojja.
¿Jumarojj kawkha cutinacasa jumar imaractamjja? ¿Cunats jan anchhita yuspagarasmajja?
Uñstirinaca: Parliri, Faraon, Miriam, mamá, princesa
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn pap_Latn ayr_Latn quy_Latn ayr_Latn ayr_Latn ayr_Latn kmr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn pag_Latn eng_Latn